Foto-aparati izvan zakona?
Diljem Amerike, pa tako i u New Jerseyju, turiste s foto-aparatima sve češće prati budno oko vlasti
Ako izvadite foto-aparat ili kameru u vlaku u New Jerseyu dobit ćete društvo, a to će biti policajac. Ako fotografirate u njujorškoj podzemnoj željeznici vjerovatno će vas pitati što radite i zatražiti od vas da zatvorite objektiv. Čak i ako pokušavate fotografirati neku banku na ulici nemojte se iznenaditi ako vam čuvar priđe i kaže vam da snimanje nije dopušteno. Postaje li fotografiranje zabranjeno u Sjedinjenim Državama, pitaju se neki u tekstu u . Kako piše taj bostonski dnevnik postoji mnogo sličnih priča koje ukazuju da su vlasti u Americi, nakon terorističkih napada 2001. godine, postale osjetljivije na fotografiranje premda se zakon u tom smislu nije znatnije promjenio. Iz Udruge američkih fotoreportera poručuju da su problem policajci i sigurnosni čuvari koji nisu upoznati s odredbema zakona. Paket zakona kojima su organi reda i sigurnosti dobili dodatne ovlasti proširio je definiciju “sumnjivih aktivnosti” otvorio je vrata za dosta individualnih interpretacija. U najvećem broju slučajeva fotoreporteri koji su uslijed obavljanja svog posla imali blizak kontakt s organima reda i sigurnosti bili su optuživani da su nezakonito fotografirali i potom su puštani na slobodu bez podizanja optužnice. Općenito gledano, navodi , fotoreporteri nemaju veća prava za fotografiranje od običnih građana. Na zapadnoj američkoj obali, Los Angeles Times donosi priču o izvjesnom Johnu Kevinu Hinesu koji je u rujnu 2000-te godine, u dobi od 19. godina pokušao izvršiti samoubojstvo skokom s Golden State Bridgea u San Franciscu. Od 1,300 ljudi koji su se bacili s mosta od njegovog otvaranja 1937. godine svega 16 ih je preživjelo, a među njima i Hines. Danas, nakon brojnih operacija i zdravstvenih problema, Hines je našao novi smisao života – aktivizam odnosno zalaganje da se na mostu izgradi ograda koja bi spriječila druge da si pokušaju oduzeti život na taj način. U tekstu se može pročitati da je među onima koji su na trenutne probleme pokušali odgovoriti trajnim rješenjem bilo ljudi svih dobi i zanimanja kao što je Roy Raymond, utemeljitelj lanca trgovina ženskog rublja Victoria s Secret i Duane Garret, prijatelj nekadašnjeg američkog potpredsjednika Ala Gorea.